OpenLLM-France/wikimedia huggingface dataset:
# Théâtre Saint-Georges

El Théâtre Saint-Georges és un teatre ubicat al carrer Saint-Georges de París. Fou creat el 8 de febrer de 1929 per Camille Choisy i el seu associat Jacques Albert, tot destinant-lo al Grand Guignol i produint-hi nombroses comèdies. François Truffaut el va fer servir l'any 1980 en el seu film Le Dernier Métro. Actualment continua oferint comèdies de bulevard i vodevils.

## Estrenes

* 1964, 2 de març. Croque-Monsieur, original de Marcel Mithois.
* 1984. On m'appelle Émilie, original de Maria Pacôme.
* 1986. Les seins de Lola, original de Maria Pacôme.
* 1989. Et moi...et moi!, original de Maria Pacôme.
* 1993. Les désarrois de Gilda Rumeur, original de Maria Pacôme.
* 2009. Les hommes préferent mentir, original d'Eric Assous.
* 2011. Le coup de la cigogne, original de Jean-Claude Islert.
* 2013. Le Fils du Comique, original de Pierre Palmade.

## Referències

* ↑ «Pierre Palmade : un nouveau défi» (en francès). MFMRadio.fr, 24-04-2013. [Consulta: 14 juny 2013].

## Enllaços externs

* Web del teatre
# Timeleàcies

La família de les timeleàcies (Thymelaeaceae) compta amb unes 700-750 espècies agrupades en una cinquantena de gèneres. Aquesta família té distribució cosmopolita, amb concentracions a l'Àfrica tropical, al sud-est asiàtic i Austràlia.

## Vegeu també

* Dais cotinifolia

## Enllaços externs

* Thymelaeaceae Arxivat 2021-04-19 a Wayback Machine.
# Timeliopsis

Timeliopsis és un gènere d'ocells de la família dels melifàgids (Meliphagidae).

## Llistat d'espècies

Segons la Classificació del Congrés Ornitològic Internacional (versió 2.5, 2010) aquest gènere està format per dues espècies:
* Timeliopsis griseigula - menjamel canyella.
* Timeliopsis fulvigula - menjamel olivaci de Nova Guinea.

## Referències

* ↑ «Worldbirdnames.org», 31-03-2012. Arxivat de l'original el 2012-03-31. [Consulta: 11 maig 2024].
# Tippu Tip

Tippu Tib o Tip (1837 - 14 de juny de 1905), de nom real Hamed bin Mohammed el Marjebi, va ser un poderós comerciant d'esclaus suahili originari de Zanzíbar. Segons es diu, el seu sobrenom procedia del so del mosquet, principal arma dels traficants d'esclaus.
A les ordres de successius soldans de Zanzíbar va enviar expedicions a l'est de l'Àfrica central a la recerca d'esclaus i vori. Cap a 1880 senyorejava un vast imperi a l'Àfrica oriental i central. Va conèixer i va donar auxili a diversos famosos exploradors europeus, com ara Henry Morton Stanley.
El 1887 va ser nomenat governador de la província Oriental per Leopold II de Bèlgica, propietari de l'Estat Lliure del Congo, cosa que era en el fons el reconeixement de la seva autoritat de facto sobre el territori. Tanmateix, el 1891 va esclatar una guerra entre Tippu Tip i l'Estat Lliure per l'explotació dels recursos del curs superior del riu Congo. La Force Publique, l'exèrcit de l'Estat Lliure, va aconseguir vèncer gràcies a la superioritat del seu armament. El 1893 els homes de Tippu Tip van perdre la ciutat de Nyangwe i poc després Ujiji. La guerra va concloure el 1894.
Tippu Tip va morir el 1905 a Stone Town, la principal ciutat de Zanzíbar.

## Bibliografia

* Forbath, Peter: El río Congo. Descubrimiento, exploración y explotación del río más dramático de la tierra. Turner / Fondo de Cultura Económica, 2002. ISBN 84-7506-508-2.
* Hochschild, Adam. El fantasma del rey Leopoldo. Barcelona: Península, 2002. ISBN 84-8307-430-3.
# Teruo Nimura

Teruo Nimura (Kyoto, Japó, 2 de maig de 1943), és un exfutbolista japonès.

## Selecció japonesa

Teruo Nimura va disputar 5 partits amb la selecció japonesa.

## Enllaços externs

* National Football Teams
* Japan National Football Team Database
# Tokaj-Hegyalja

Tokaj-Hegyalja és una regió vinícola al nord-est d'Hongria, a la regió de Borsod-Abaúj-Zemplén. Tokaj és, juntament amb la Regió vitícola de l'Alt Douro i del Paisatge vitícola de l'illa de Pico a Portugal, les úniques regions vinícoles del món que han estat declarades Patrimoni de la Humanitat per la UNESCO.
Hegyalja significa "contraforts" en hongarès, i de Tokaj-Hegyalja era el nom originari d'aquesta regió. La seva capital és la ciutat de Tokaj. La regió comprèn 28 localitats i 7.000 hectàrees de vinyes. El vi Tokaji, que es produeix a la regió, és únic al món, per la seva varietat, que és la més antiga de vi botrititzat, l'origen data del segle xvii.

## Característiques de la província

Algunes característiques que fan de la regió Vinícola de Tokaj única són:
* Sòl i microclima: El terroir de Tokaj està compost per argiles o loess del subsòl volcànic. El microclima es produeix pels seus turons dirigits al sud que proporcionen sol i la proximitat dels rius Tisza i Bodrog. Això afavoreix la proliferació de Botrytis cinerea (podridura noble) amb la consegüent dessecació del raïm, amb les quals es produeix un vi molt especial.
* Varietat de raïm autòctones: Les varietats Furmint i Hárslevelü han estat conreades a la regió durant segles i juntament amb el moscatell groc (en hongarès: Sárgamuskotály) i la Zeta, són les úniques varietats de raïms que oficialment es permeten plantar-se a la regió.
* Cellers: Un sistema de cellers Vasto va ser excavat a la pedra entre els anys 1400 i 1600. Aquestes proporcionen una temperatura constant de 10-12 °C. Un Els tonells són recoberts amb un característica floridura, que s'alimenta de l'alcohol evaporat i manté una humitat d'aproximadament 85-90%, la qual és ideal per l'envelliment dels vins Tokaji.
* Sistema de denominació: Un Reial Decret de 1757 va establir una producció restringida al territori de Tokaj, sent el primer sistema de denominació d'origen del vi en el món. La classificació de les vinyes va començar el 1730 i va ser completada per un cens nacional el 1765 i 1772.

## Referències

* ↑ Centre, UNESCO World Heritage. «Tokaj Wine Region Historic Cultural Landscape» (en anglès). [Consulta: 7 febrer 2021].

## Enllaços externs

* UNESCO description: Tokaj Wine Region Historic Cultural Landscape
* Tokaj portal
# Tetraleurodes ursorum

Tetraleurodes ursorum és un hemípter del gènere Tetraleurodes de la família dels Aleiròdids. L'espècie va ser descrita científicament per primera vegada per Cockerel el 1910 sota el nom d'aleyrodes ursorum i posteriorment per Quaintance i Baker amb el nom actual el 1914.
L'espècie és considerada una plaga pels cultius de cítrics als Estats Units i Mèxic.

## Morfologia
### Nimfa

La nimfa de T. ursorum és de color negre, ovalada, de 600 micròmetres de llarg i cinc-cents d'ample.

### Adult

Un exemplar adult fa poc més d'un mil·límetre de llargada, la part superior és de color negre, amb els costats i base de color blanc. L'abdomen i la base de les ales són de tonalitat groguenca. Els ulls són de color negre.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
* 1 2 3 Nakahara, Sueo «[https://digitalcommons.unl.edu/cgi/viewcontent.cgi?article=1152&context=insectamundi Taxonomic Studies of the Genus Tetraleurodes (Homoptera: Aleyrodidae)]». Insecta Mundi, 01-03-1995.
* 1 2 3 Cockerell, T. D. A «A NEW ALEYRODES ON BEARBERRY». The Canadian Entomologist, 42, 5, 01-05-1910, pàg. 171–172. DOI: 10.4039/ent42171-5. ISSN: 0008-347X.
* 1 2 3 Azuara-Dominguez, Ausencio; Ramos, Ricardo Alvarez; Dzul, Martha Lázaro; Madriz, Haidel Vargaz; Flores, Oscar Sánchez «FIRST REPORT OF THE WHITEFLY Trialeurodes ursorum Cockerell, 1910 (HEMIPTERA: ALEYRODIDAE) AND SEVERITY OF FUMAGIN Capnodium citri IN CITRUS TREES IN THE MUNICIPALITY OF VICTORIA, TAMAULIPAS, MEXICO» (en castellà). Tropical and Subtropical Agroecosystems, 24, 2, 13-04-2021. DOI: 10.56369/tsaes.3409. ISSN: 1870-0462.
# Tetraleurodes tuberculata

Tetraleurodes tuberculata és un hemípter del gènere Tetraleurodes de la família dels Aleiròdids.
L'espècie va ser descrita científicament per primera vegada per Bink-Moenen el 1983.

## Referències

* ↑ Jon H. Martin & Laurence A. Mound (2007) "An annotated check list of the world’s whiteflies (Insecta: Hemiptera: Aleyrodidae)" Zootaxa 1492: 1-84 Link
# Toni Herreros Angrill

Toni Herreros Angrill (Ponts, 24 d'agost del 1972) és un esportista noguerenc que ha competit com a canoer d'eslàlom que competí en el C-1 esdeveniment a les olimpíades d'estiu d'Atlanta i Sydney.

## Enllaços externs

* http://www.sports-reference.com/olympics/athletes/he/toni-herreros-1.html Arxivat 2011-09-18 a Wayback Machine.
# Thelema

Thelema és una filosofia mística desenvolupada per l'ocultista i mag cerimonial Aleister Crowley. François Rabelais va utilitzar per primera vegada la paraula Thélème (Thelema en francès) com a nom per a una abadia fictícia que apareixia a la seva coneguda obra Gargantua i Pantagruel.
Aquesta filosofia té els seu principi en Fer el que vulguis serà tota la teva llei i Amor és llei, amor sota voluntat. Aquests dos principis fonamentals de Thelema es poden presenciar en el llibre que, suposadament, una criatura anomenada Aiwass li va dictar a l'Aleister Crowley. El llibre sagrat de Thelema té com a nom "El Llibre de la Llei", la més coneguda del mag (Liber aL vel Legis) que no només conté els principis d'aquesta nova filosofia religiosa sinó que també conté escrits de caràcter màgic i escrits de Ioga, ocultisme però sobretot Càbala, ja que Aiwass va ser un ésser amb una capacitat intel·lectual molt superior al de l'ésser humà i tenia uns coneixements de la Càbala predominants i abundants. Aiwass li va aparèixer a l'Aleister Crowley durant els dies 8, 9 i 10 d'abril de l'any 1904 a Egipte, on, Aleister, va escriure el llibre sagrat de Thelema. Aleister Crowley, doncs, creia que era el profeta d'una nova etapa de la història ("Aeon of Horus") i, a partir d'aquells dies a l'antic Egipte, Crowley va començar a practicar la seva nova religió: Thelema.

## Antecedents històrics

La paraula Thelema es troba a la Bíblia com per exemple, en el cas del Pare Nostre en Mateu 6.10.: "Vingui amb nosaltres, el teu Regne, que es faci la teva voluntat a la Terra i el Cel."
Mateu 26.42.: "I allunyant-se de nou, va dir així: Pare meu, si no puc passar sense que jo begui d'aquesta copa, que es faci la teva voluntat."

## Referències

* ↑ Robert Anton Wilson The Illuminati Papers. And/Or Press, 1980. ISBN 1-57951-002-7
* ↑ Federico Tolli, Theological Dictionary of the New Testament (1938)
# Thellungia

Thellungia és un gènere monotípic de plantes de la subfamília de les cloridòidies, família de les poàcies. La seva única espècie: Thellungia advena Stapf, és originària d'Austràlia.
El gènere va ser descrit per Otto Stapf i publicat a Bulletin of Miscellaneous Information Kew 1920(3): 97, f. 1–11. 1920.
Alguns autors ho inclouen en el gènere Eragrostis.

## Referències

* ↑ Watson L, Dallwitz MJ. «The grass genera of the world: descriptions, illustrations, identification, and information retrieval; including synonyms, morphology, anatomy, physiology, phytochemistry, cytology, classification, pathogens, world and local distribution, and references». The Grass Genera of the World, 2008. [Consulta: 4 març 2010].
* ↑ «Thellungia». Tropicos.org. Missouri Botanical Garden. [Consulta: 1r desembre 2014].
# Tionina

Les tionines són una família de pèptids que es troben només en les plantes superiors. Típicament una tionina consta de 45–48 residus químics d'aminoàcids, 6–8 d'aquests són cisteïna. Algunes tionines tenen activitat citotòxica i podrien ser interessants en la lluita contra el càncer amb nous mecanismes d'acció.
Aquestes proteïnes són tòxiques en les cèl·lules animals potser per l'atac a la membrana cel·lular fent-la permeable.
The proteins are toxic to animal cells, presumably atacant la membrana cel·lular i fent-la permeable. Les tionines es troben principalment en els llavors. En l'ordi la trionina és tòxica pels patogens de la planta.

## Referències

* ↑ Florack DE, Stiekema WJ «Thionins: properties, possible biological roles and mechanisms of action». Plant Mol. Biol., 26, 1, octubre 1994, pàg. 25–37. DOI: 10.1007/BF00039517. PMID: 7948874.
* ↑ Vernon LP, Evett GE, Zeikus RD, Gray WR «A toxic thionin from Pyrularia pubera: purification, properties, and amino acid sequence». Arch. Biochem. Biophys., 238, 1, 1985, pàg. 18–29. DOI: 10.1016/0003-9861(85)90136-5. PMID: 3985614.
* ↑ Apel K, Andresen I, Becker W, Schluter K, Burges J, Parthier B «The identification of leaf thionin as one of the main jasmonate-induced proteins of barley (Hordeum vulgare)». Plant Mol. Biol., 19, 2, 1992, pàg. 193–204. DOI: 10.1007/BF00027341. PMID: 1377959.
# Tremont

«Tremont» té aquests significats:
* Tremont (Illinois)
* Tremont (Maine)
* Tremont (Mississipi)
* Tremont (Pennsilvània)
* Tremont City, població dels Estats Units a l'estat d'Ohio.
Vegeu també:
# Torre del Mas de Don Felip

La Torre del Mas de Don Felip és una torre defensiva situada al municipi de Riudoms (Baix Camp) protegida com a bé cultural d'interès local. El nom del mas fa referència a Don Felip de Ferrant, militar austriacista, de la família dels ducs d'Almenara Alta.

## Descripció

Masia adossada a una torre de defensa. Aquesta, probablement reformada en successives èpoques, té una finestra del segle xvi en el segon pis. Planta quadrada, d'uns 4,90 x 4,70 metres, i uns 13 d'alçada. Planta baixa i tres pisos, amb terrassa superior, merlets i quatre matacans.
Se situa al límit sud del municipi, en contacte amb el terme de Cambrils, al costat de la riera de Riudoms o de Maspujols, molt propera a la intersecció del camí de la Font del Ros i del camí del Molló.

## Història

Torre de defensa que molt probablement data del segle xvi, de l'època de les freqüents incursions dels pirates berberiscs. Domina la penetració que conforma el camí del llit sec de la riera de Maspujols. La veu popular parla de la troballa d'un tresor de monedes (potser de la guerra del francès, o de les Carlines), que va enriquir el seu propietari, Don Felip. Aquest mas va pertànyer als hereus de la marquesa Àgueda Maria de Martorell i Téllez Girón. La propietat va ser adquirida per un grup d'empresaris químics reusencs. El 2009 es va projectar la construcció d'un polígon industrial al costat del Mas, avui encara aturat per contenciosos legals.

## Referències

* ↑ Perea Simón, Eugeni. Onomàstica de Riudoms. Barcelona: Institut d'Estudis Catalans, setembre de 2006, p. 178. ISBN 84-7283-855-2.
* ↑ «Torre del Mas de Don Felip». Mapa de recursos culturals. Diputació de Tarragona.. [Consulta: 2 febrer 2015].
# Tossal del Senyor (Castelló de Farfanya)

El Tossal del Senyor és una muntanya de 444 metres que es troba al municipi de Castelló de Farfanya, a la comarca catalana de la Noguera.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Tossal del Senyal

El Tossal del Senyal és una prominència de 997,2 metres que es troba al municipi de la Conca de Dalt, a la comarca del Pallars Jussà, a l'antic terme d'Hortoneda de la Conca, en l'àmbit de l'antic poble d'Herba-savina.
Està situat al vessant nord-oest del Gallinova, al nord-est d'Estobencs. És a la dreta de la llau d'Estobencs, al nord-est i a sota de la Pala del Moro i al nord-est del Tossalet.

## Enllaços externs

* Institut Cartogràfic de Catalunya
# Trànsportni (Krasnodar)

Trànsportni - Транспортный (rus) és un possiólok del krai de Krasnodar, a Rússia. Es troba a la vora del riu Aptxas, afluent del Kuban. És a 16 km al sud-est de Goriatxi Kliutx i a 60 km al sud-est de Krasnodar.
Pertany al possiólok de Kutaís.
# Trastorn de la marxa

Els trastorns de la marxa es denominen nominalment qualsevol variació de la marxa humana estàndard, que normalment es manifesta com un mecanisme d'afrontament en resposta a un deteriorament anatòmic o funcional. Generalment els passos són més lents, sovint més curts i augment de la base.
Els amputats dels membres inferiors no són capaços de mantenir els patrons de la marxa característics d'un individu amb capacitat a causa de l'eliminació d'alguna porció de l'extremitat. Sense l'estructura anatòmica i el control neuromecànic del segment de cama eliminada, els amputats han d'utilitzar estratègies compensatòries alternatives per caminar de manera eficient. Les extremitats protètiques proporcionen suport a l'usuari, i els models més avançats intenten imitar la funció de l'anatomia que falta, incloses les articulacions del turmell i el genoll controlades biomecànicament. No obstant això, els amputats encara mostren diferències quantificables en la marxa en comparació amb individus amb capacitat.
L'anomalia de la marxa també és freqüent en persones amb problemes del sistema nerviós com la neuropatia perifèrica, la síndrome de la cua de cavall, l'esclerosi múltiple, la malaltia de Parkinson, la malaltia d'Alzheimer, la miastènia greu, la hidrocefàlia normotensiva i la malaltia de Charcot-Marie-Tooth. La investigació ha demostrat que les anomalies de la marxa neurològica s'associen a un major risc de caigudes en adults majors.

## Referències

* ↑ Verghese, Joe; Ambrose, Anne F.; Lipton, Richard B.; Wang, Cuiling «Neurological gait abnormalities and risk of falls in older adults» (en anglès). Journal of Neurology, 257, 3, 01-03-2010, pàg. 392–398. DOI: 10.1007/s00415-009-5332-y. ISSN: 0340-5354. PMC: 2838981. PMID: 19784714.
# Tupik

«Tupik» té aquests significats:
* Tupik (Khakàssia), localitat de la república de Khakàssia, a Rússia
* Tupik (Sverdlovsk), localitat de l'óblast de Sverdlovsk, a Rússia
# Tupinambarana

Tupinambarana és el nom que s'ha donat tradicionalment a la segona illa fluvial més gran del món després de la del Bananal, limitada pels rius Amazones, Madeira, Sucunduri i Abacaxis, a l'estat brasiler de l'Amazones. Avui dia, en realitat, aquesta illa ha quedat convertida en quatre parts a causa dels canals naturals que s'han endinsat en el seu terreny. L'extensió del complex de les quatre illes fluvials és d'11.850 km².
Aquest grup d'illes està majoritàriament cobert per la selva amazònica i només és accessible pel riu o bé des de l'aire. Té una petita serralada i alberga la ciutat de Parintins, coneguda pel seu festival folklòric. També hi ha les restes d'una localitat construïda a la dècada del 1930 per immigrants japonesos que hi volien cultivar jute.
# Una mica gelosa

Una mica gelosa o Una miqueta gelosa (originalment en francès, Jalouse) és una pel·lícula de comèdia francesa dirigida per David i Stéphane Foenkinos, estrenada el 2017. S'ha doblat al català oriental per TV3 amb el títol d'Una mica gelosa, i al valencià per a À Punt amb el nom d'Una miqueta gelosa.

## Argument

Gairebé d'un dia per un altre la Nathalie Pêcheux, una professora de francès divorciada, passa per un procés de transformació de mare adorable a persona gelosa, en començar a sentir enveja de la seva filla Mathilde, una ballarina de ballet clàssic de 18 anys. El problema augmenta quan també comença a tenir gelosia dels seus amics, dels seus companys de feina i fins i tot dels seus veïns.

## Repartiment

* Karin Viard: Nathalie
* Anne Dorval: Sophie
* Thibault de Montalembert: Jean-Pierre
* Anaïs Demoustier: Mélanie
* Dara Tombroff: Mathilde
* Bruno Todeschini: Sébastien
* Marie-Julie Baup: Isabelle
* Corentin Fila: Félix
* Stéphane Foenkinos: professora de ioga
* Éric Frey
* Yves Heck: professor d'història

## Referències

* ↑ «Una mica gelosa». ésAdir. [Consulta: 11 juny 2022].
* ↑ «Programació». À Punt. [Consulta: 11 febrer 2023].
* ↑ «Jealous (2017)» (en anglès). Filmaffinity. [Consulta: 4 juny 2022].
# Txalbukhan

Txalbukhan (en rus: Чалбухан) és un poble (possiólok) de l'óblast de Magadan, a Rússia, que el 2015 no tenia cap habitant. Fou fundat a mitjans de la dècada del 1940. El topònim, manllevat al riu homònim, és even.
# Txeremíssino

Txeremíssino (en rus: Черемисино) és un poble de l'óblast de Vladímir, a Rússia, segons el cens del 2010 tenia 107 habitants. Pertany al districte municipal de Múrom.

## Referències

* ↑ Серёгин А. П. Флора Владимирской области: конспект и атлас. — Тула: Гриф и К, 2012. — 620 с.
* ↑ «В.Г. Добронравов. Историко-статистическое описание церквей и приходов Владимирской епархии: Вып. 4: Меленковский, Муромский, Покровский и Судогодский уезды. - 1897». Arxivat de l'original el 2018-05-09.
# Un vaso de whisky

Un vaso de whisky és una pel·lícula espanyola de 1958 dirigida per Juli Coll i Claramunt.

## Argument

Víctor és un noi atractiu, però escèptic i amant dels plaers de la vida. No li agrada treballar i no té ofici ni benefici. A causa d'una desventura es dedica a viure de les dones, sense ser conscient que aquest comportament provoca drames, decepcions, dolor i desesperança.

## Repartiment

* Rossana Podestà - María
* Arturo Fernández - Víctor
* Carlos Larrañaga - Carlos Aranda
* Carlos Mendy - Raúl Chaco
* Armando Moreno - Pedro
* Milo Quesada - Rafael
* Jorge Rigaud - Inspector
* Yelena Samarina - Laura

## Comentari

Juli Coll tracta de mostrar com fer un mal pot influir en altres persones, encadenant una sèrie sense fi de maldats i sofriments.

## Referències

* ↑ Un va so de whisky a Expansión
* ↑ Un vaso de whisky a Fotogramas
* ↑ Presentación de Un vaso de whisky. Historia de nuestro cine. Rtve

## Enllaços externs

* Un vaso de whisky a Internet Archive
# Tucanet de Derby

El tucanet de Derby (Aulacorhynchus derbianus) és una espècie d'ocell de la família dels ramfàstids (Ramphastidae) que habita la selva humida de les muntanyes del sud de Veneçuela, adjacent nord del Brasil, oest de Guyana i vessants dels Andes a l'est de l'Equador, est del Perú i nord de Bolívia.
# Urmia (regió)

La regió d'Urmia o Urmiya està situada a l'oest del llac Urmia (que forma el seu límit oriental) i fins a la cadena muntanyosa que separa l'Iran de Turquia. Està regada pels rius Baranduz, Barde-Sur (paraula kurda que vol dir "Pedra Vermella"), Rouza o Rawda Çay, i Nazlu Çay.
Dins la regió hi ha diversos tells o jaciments arqueològics: Gök-täpä, Degala, Tarmani, Ahmad, Saralan, Dïzätäpä i altres. Fou en algun moment part del regne d'Urartu però el regne de Manna hauria abraçat la major part de la regió; Manna fou aliada d'Assíria contra Urartu; el 714 aC Sargon II va derrotar els uratians i hauria establert un control més proper sobre Manna sense liquidar però el regne d'Urartu. La seva història després es confon amb la de la ciutat. Vegeu Urmia.

## Referències

* Enciclopèdia de l'Islam, X, 967